Нићифор је 1267/8. године наследио оца на челу Епирске деспотовине, док је тесалске области добио његов полубрат Јован, незаконити син Михаила. Нићифор се приближава коалицији Карла Анжујског којој је циљ био обнова Латинског царства. Нићифор 1279. године прихвата вазални однос према Карлу Анжујском. Византинци освајају неке његове поседе у Албанији. Сицилијанска вечерња 1282. године довела је до распада антивизантијске коалиције. Карло Анжујски изгубио је острво и остала му је само Напуљска краљевина.